সব জল্পনা-কল্পনার অবসান ঘটিয়ে অবশেষে সাত পাঁকে বাঁধা পড়লেন সোনম কাপুর। বলিউডের সবচেয়ে স্টাইলিস্ট অভিনেত্রী হিসেবে সোনমের আলাদা পরিচিত এবং জনপ্রিয়তা রয়েছে। একদার জনপ্রিয় অভিনেতা অনিল কাপুরের কন্যা হলেও বলিউডে নিজের যোগ্যতায় এগিয়েছেন তিনি, একজন প্রতিশ্রুতিশীল সুঅভিনেত্রী হিসেবে নিজের অবস্থানকে সুদৃঢ় করেছেন। ক্যারিয়ারের শুরু থেকে ভাল ভাল সিনেমায় অভিনয়ের সুযোগ পেয়েছে সোনম। দিল্লী সিক্স, ভাগ মিলখা ভাগ, খুবসুরত, নিরজা, প্রেম রতন ধন পাও, আই হেট লাভ স্টোরি, প্যাডম্যান, আইশা, রানঝানা প্রভৃতি ছবিতে তার চমৎকার অভিনয় দর্শক মনে মুগ্ধতার পরশ বুলিয়েছে। ৩২ বছর বয়সী সোনম কাপুর বেশ কিছুদিন ধরে প্রেমিক আনন্দ আহুজার সঙ্গে ডেটিং করছেন। ফলে তাদের দু’জনের সম্পর্ক নিয়ে সবার বাড়তি কৌতূহল ছিল। প্রথম দিকে নিজেদের রোমাঞ্চের ব্যাপারটি আড়ালে রাখতে চাইলেও এক পর্যায়ে তাদের ঘনিষ্ঠ সম্পর্কের ব্যাপারটি প্রকাশ্যে চলে আসে। সোনমের বাবা অনিল কাপুর শুরুতে মেয়ের জীবনসঙ্গী হিসেবে আনন্দ আহুজাকে সাদরে গ্রহণ না করলেও শেষ পর্যন্ত কন্যার ইচ্ছার প্রাধান্য দিয়ে সবকিছু মেনে নেন। গত ৮ মে বেশ ঘটা করে সোনম কাপুরের বিয়ে হয়ে গেল। শিখ রীতিনীতি মেনে দীর্ঘদিনের প্রেমিক আনন্দ আহুজার সঙ্গে সাত পাঁকে বাঁধা পড়েছেন বলিউডের এই তারকা অভিনেত্রী। একে তো বলিউডের জনপ্রিয় তারকা অভিজ্ঞতার ওপর বলিউডের বিখ্যাত এক তারকা পরিবারের কন্যা, ঘটা করে বিয়ের আয়োজন তো হবেই। লাল লেহেঙ্গা পরে, হাতে চুড়া ঝুলিয়ে সোনম যখন বিয়ের জন্য ম-পে হাজির হন, তখন একের পর এক ক্যামেরার ফ্ল্যাশ ঝলসে উঠছিল। সানাইয়ের শব্দে পুরো বলিউডে উৎসবের আমেজ। কারণটা আর কিছুই নয়। অনিল কাপুর তনয়া সোনমের বিয়ে। মুম্বাইয়ের রকডেল বাংলোয় বিয়ের অনুষ্ঠানে ঘরোয়া আয়োজনে নবদম্পতির পরিবার ছাড়াও উপস্থিত ছিলেন বলিউডের নামী-দামী জনপ্রিয় সব তারকা। নতুন জুটিকে আশীর্বাদ জানাতে বিয়েতে উপস্থিত হয়েছিল অমিতাভ বচ্চন, ঘস্বতা বচ্চন, অভিষেক বচ্চন, জাভেদ আখতার, আমির খান, কিরণরা, করণজোহর, রানী মুখার্জি, কারিশমা কাপুর, কারিনা কাপুর, সাইফ আলি খান, জ্যাকুলিন, করণজোহর স্বর ভাস্বরসহ অনেকে। অনুষ্ঠানে অনিল কাপুরের নাচ ছাড়া সালমান খানের গাওয়া গান, শাহরুখ খানের স্পেশাল পারফরমেন্স উপস্থিত অতিথি ও দর্শকদের আকর্ষণের কেন্দ্রবিন্দুতে ছিল। প্রণয় যাত্রার এ শুভক্ষণে সোনম কাপুরের পরিধানে ছিল অনুরাধা ভাকিলের ডিজাইন করা লাল সোনালি রঙা সোনম কাপুর ও আনন্দ আহুজা দু’জনই তাদের পোশাকের সঙ্গে রেখেছেন মানানসই। উজ্জ্বল রঙের পরিবর্তে বেছে নিয়েছেন কালো, ‘সাদা ও ধূসর রং। পুরো অনুষ্ঠানেই হাস্যোজ্জ্বলভাবে মেতে থাকতে দেখা গেছে তাদের দু’জনকেই। খোঁপায় গাজরা, হাতে চুড়া, গলায় হার ও মাথায় ঝাপটা। মজার বিষয় হলো বিয়ের পর পরই নিজের নামটি পাল্টে ফেলেছেন সোনম। সামাজিক যোগাযোগ মাধ্যম ইনস্টাগ্রামে ‘নিজের নামটি বদলে এখন তিনি করেছেন সোনম কাপুর আহুজা।